

LĒMUMS

Ādažos, Ādažu novadā

2025. gada 28. augustā **Nr.** **331**

**Par precizējumu Ādažu novada pašvaldības domes 2025. gada 24. jūlija lēmumā Nr. 285 “Par zemes starpgabalu noteikšanu”**

Ādažu novada pašvaldības dome 2025. gada 24. jūlijā pieņēma lēmumu Nr. 285 “Par zemes starpgabalu noteikšanu” (turpmāk – Lēmums), kurā tika noteikts, ka nekustamā īpašuma “D/S Salūts koplietošanas zeme”, Carnikavas pag., Ādažu nov., četri neapbūvēti zemesgabali ir zemes starpgabali atbilstoši “Publiskas personas mantas atsavināšanas likuma” 1.panta 11.punktam, piekrīt pašvaldībai un ir ierakstāmi zemesgrāmatā uz Ādažu novada pašvaldības vārda.

1. Izvērtējot Centrālās pārvaldes Nekustamo īpašumu nodaļas sniegto informāciju, konstatēts, ka Lēmuma lemjošās daļas 1.punktā norādīti kļūdainie zemesgabalu kadastra apzīmējumi, kas ir acīmredzama pārrakstīšanas kļūda.
2. Administratīvā procesa likuma 72.panta pirmā daļa noteic, ka iestāde jebkurā laikā administratīvā akta tekstā var izlabot acīmredzamas pārrakstīšanās vai matemātiskā aprēķina kļūdas, kā arī citas kļūdas un trūkumus.

Pamatojoties uz iepriekš minēto un Administratīvā procesa likuma 72.panta pirmo daļu, kā arī domes Attīstības komitejas 13.08.2025. atzinumu, Ādažu novada pašvaldības dome

**NOLEMJ:**

1. Izteikt Ādažu novada pašvaldības domes 2025. gada 24. jūlija lēmuma Nr. 285 “Par zemes starpgabalu noteikšanu” lemjošās daļas 1. punktu šādā redakcijā:

“1. Noteikt, ka nekustamā īpašuma “D/S Salūts koplietošanas zeme”, Carnikavas pag., Ādažu nov., šādi 4 (četri) neapbūvēti zemesgabali:

* 1. 0,37 ha platībā ar kadastra apzīmējumu 8052 002 2595,
  2. 0,066 ha platībā ar kadastra apzīmējumu 8052 002 2492,
  3. 0,002 ha platībā ar kadastra apzīmējumu 8052 002 1746,
  4. 0,03 ha platībā ar kadastra apzīmējumu 8052 002 1917

ir zemes starpgabali atbilstoši “Publiskas personas mantas atsavināšanas likuma” 1. panta 11. punktam.”.

1. Pašvaldības Centrālās pārvaldes Administratīvajai nodaļai lēmumu nosūtīt Valsts zemes dienestam reģistrēšanai Nekustamā īpašuma valsts kadastra informācijas sistēmā.
2. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU